Jan 30,2018
యాద్రాదిలో ఇండియన్‌ బ్యాంకు కొత్త శాఖ
నవతెలంగాణ, బిజినెస్‌ డెస్క్‌: ప్రభుత్వ రంగంలోని ఇండియన్‌ బ్యాంకు మరో కొత్త శాఖను ఆవిష్కరించింది. దీనిని యాద్రాదిలో అందుబాటులోకి తెచ్చింది. ఈ నూతన శాఖను దేవాదాయ శాఖ మంత్రి ఆల్లోల ఇంద్రకరణ్‌ రెడ్డి ప్రారంభించారు. ఈ సందర్భంగా ఆయన బ్యాంకు అధికారులకు, సిబ్బందికి శుభాకాంక్షలు తెలియజేశారు. ఇండియన్‌ బ్యాంకు పట్ల కస్టమర్ల చూపిస్తున్న ఆదరణకు బ్యాంకు జోనల్‌ మేనేజర్‌ మనోహర్‌ కృతజ్ఞతలు చెప్పారు. ఈ కొత్త శాఖతో హైదరాబాద్‌లో బ్యాంకు శాఖలు 56కు చేరుకున్నాయన్నారు. మరోవైపు తెలంగాణ వ్యాప్తంగా 108 బ్రాంచీలతో రూ.13,300 కోట్ల వ్యాపారానికి చేరువైందన్నారు. అలాగే హైదరాబాద్‌ నెట్‌వర్క్‌లోని 55 బ్రాంచీల వ్యాపారం రూ.11,000 కోట్లుగా నమోదు అయ్యిందన్నారు. 2018 మార్చి నాటికి రూ.13,000 కోట్ల వ్యాపార లక్ష్యాన్ని పెట్టుకున్నామని వివరించారు. గతేడాది సెప్టెంబర్‌ నాటికి బ్యాంకు మొత్తం వ్యాపారం రూ.3,42,875 కోట్లుగా నమోదైనట్టు పేర్కొన్నారు. ఈ కార్యక్రమంలో అలేరు ఎమ్మెల్యే సునీత మహేందర్‌ రెడ్డి, ఇతర ప్రభుత్వ, బ్యాంకు సిబ్బంది పాల్గొన్నారు.
మీ స్నేహితులకు రికమెండ్ చెయ్యండి